open-index/open-wikipedia-markdown huggingface dataset:
হারুন অর রশিদ (অধ্যাপক)

অধ্যাপক ড. **হারুন অর রশিদ** (জন্ম: ২৭ অক্টোবর ১৯৫৪) জাতীয় বিশ্ববিদ্যালয়ের সাবেক উপাচার্য। ২০১৩ সালের ৬ মার্চ বিশ্ববিদ্যালয়ের আচার্য ও বাংলাদেশের তৎকালীন রাষ্ট্রপতি অধ্যাপক ড. হারুন অর রশিদকে জাতীয় বিশ্ববিদ্যালয়ের উপাচার্য হিসেবে নিয়োগ দেন। জাতীয় বিশ্ববিদ্যালয়ের উপাচার্য হিসেবে নিযুক্ত হওয়ার আগে তিনি ঢাকা বিশ্ববিদ্যালয়ে রাষ্ট্রবিজ্ঞান বিভাগে সিলেকশান গ্রেডের একজন অধ্যাপক হিসেবে নিযুক্ত ছিলেন। বর্তমানে তিনি "বাংলাদেশ স্কাউটস, রোভার অঞ্চলের "সভাপতি হিসেবে দায়িত্বরত আছেন।

## জন্ম ও শিক্ষাজীবন
হারুন-অর-রশিদের জন্ম পিরোজপুর জেলার কাউখালী উপজেলার আইরন গ্রামে। তিনি ঢাকা বিশ্ববিদ্যালয় থেকে তার বি.এ. (অনার্স) এবং মাষ্টার্স ডিগ্রি লাভ করেন। তিনি লন্ডন বিশ্ববিদ্যালয় থেকে তার পিএইচডি ডিগ্রী অর্জন করেন। তিনি উপসালা বিশ্ববিদ্যালয়, সুইডেন থেকে শান্তি ও সংঘাতের উপর গবেষণার একটি কোর্স সম্পন্ন করেছেন।

## কর্মজীবন
তিনি রাষ্ট্রবিজ্ঞান বিভাগে, চট্টগ্রাম বিশ্ববিদ্যালয়ে প্রভাষক হিসেবে তার ক্যারিয়ার শুরু করেন ১৯৭৯ সালে। তিনি ১৯৮৪ সালে সহকারী অধ্যাপক হন। তিনি সহকারী অধ্যাপক হিসেবে ১৯৮৫ সালে ঢাকা বিশ্ববিদ্যালয়ে ফিরে আসেন। তিনি যথাক্রমে ১৯৯০ এবং ১৯৯৫ সালে সহযোগী অধ্যাপক এবং অধ্যাপক হন। রাষ্ট্রবিজ্ঞান বিষয়ে অধ্যাপনার পাশাপাশি জাতীয় বিশ্বাবদ্যালয়ের উপাচার্য হওয়ার আগে তিনি ঢাকা বিশ্ববিদ্যালয়ের উপ-উপাচার্য হিসেবে ২০০৯ সাল থেকে ২০১২ সাল পর্যন্ত দায়িত্ব পালন করেন।

তার কর্মকালের মধ্যে রয়েছে:
* ঢাকা বিশ্ববিদ্যালয়ের উপ-উপাচার্য (২০০৯-২০১২);
* সমাজবিজ্ঞান অনুষদ, ঢাকা বিশ্ববিদ্যালয় এর ডিন (৩ মেয়াদে) (২০০৩-২০০৯);
* সিনেট সদস্য, ঢাকা বিশ্ববিদ্যালয় (১৯৯৪-২০০৮);
* সিন্ডিকেট সদস্য, ঢাকা বিশ্ববিদ্যালয় (২০০৯-২০১২);
* সদস্য, নির্বাহী পরিষদ, চট্টগ্রাম বিশ্ববিদ্যালয় শিক্ষক এসোসিয়েশন (১৯৮৪);
* সদস্য, নির্বাহী পরিষদ, ঢাকা বিশ্ববিদ্যালয় শিক্ষক এসোসিয়েশন (২০০৭-২০০৯);
* এ. এফ রহমান হল, ঢাকা বিশ্ববিদ্যালয় এর প্রোভোষ্ট (১৯৯৭-২০০১);
* সদস্য, জাতীয় শিক্ষাক্রম ও পাঠ্যপুস্তক কমিটি (১৯৯৬);
* সাধারণ সম্পাদক, এশিয়াটিক সোসাইটি বাংলাদেশ (১৯৯৪, ১৯৯৫);
* সহ সভাপতি, এশিয়াটিক সোসাইটি বাংলাদেশ (২০০৬-২০০৭ এবং ২০১২-২০১৩);
* উপাচার্য, জাতীয় বিশ্ববিদ্যালয় (৬ মার্চ ২০১৩ - ২০১৭)।
* উপাচার্য, জাতীয় বিশ্ববিদ্যালয় (২য় মেয়াদে) (২০১৭-২০২১)

## পুরস্কার
	
বঙ্গবন্ধুবিষয়ক গবেষণায় অবদান রাখার জন্য ২০২২ সালে তাকে “বাংলা একাডেমি সাহিত্য পুরস্কার ২০২১” প্রদান করা হয়।

## তথ্যসূত্র

## বহিঃসংযোগ
* জাতীয় বিশ্ববিদ্যালয় - উপাচার্যের জীবনী

বিষয়শ্রেণী:১৯৫৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী শিক্ষায়তনিক
বিষয়শ্রেণী:জাতীয় বিশ্ববিদ্যালয়, বাংলাদেশের উপাচার্য
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:চট্টগ্রাম বিশ্ববিদ্যালয়ের শিক্ষক
দুর্গাপুর ব্যারেজ

**দুর্গাাপুর ব্যারেজ** হল ভারতের পশ্চিমবঙ্গ রাজ্যের একটি দুর্গাপুর শহরের কাছে দামোদর নদ এর উপর নির্মিত একটি বাঁধ। এই ব্যারেজটি পরিচালনা করে দামোদর ভ্যালি কর্পোরেশন। এই ব্যরেজএর দ্বারা দামোদর নদ ও তার উপনদী গুলির বন্যা নিয়ন্ত্রণ করা সম্ভব হয়েছে। এই ব্যারেজ থেকে কৃষি জমিতে জল সেচের জন্য সেচ খাল খনন করা হয়েছে যার দ্বারা বর্ধমান জেলা ও বাঁকুড়া জেলার কৃষি জমিতে জল সেচ করা হয়।

## ব্যারেজ
১৯৫৫ সালে নির্মিত দুর্গাপুর ব্যারাজটি ৬৯২ মিটার (২,২৭০ ফুট) দীর্ঘ। এটির ৩৪ টি গেট রয়েছে (স্লুইস সহ)। গেটগুলির আকার ১৮.৩ মি × ৪.৯ মি (৬০ ফুট × ১৬ ফুট)। স্লুইসগুলির অন্তর্গত বাম ও ডানদিকের জলকপাটের আকার ১৮.৩ মি × ৫.৫ মিটার (৬০ ফুট × ১৮ ফুট)। দুর্গাপুর ব্যারাজটি ১২ মিটার (৩৯ ফুট) উঁচু।

## সেচ খাল
দুর্গাপুর ব্যারাজ থেকে শুরু হওয়া বাম তীরের মূল খালটির দৈর্ঘ্য ১৩৬.৮ কিমি (৮৫.০ মাইল) এবং ডান তীরের মূল খালের ৮৮.৫ কিমি (৫৫.০ মাইল)। বাম তীরের খাল ব্যারাজ থেকে প্রতি সেকেন্ডে ২৬০ ঘনমিটার (৬৯,০০০ মার্কিন গ্যাল) এবং ডান তীরের খালের জন্য প্রতি সেকেন্ডে ৬৪.৩ ঘনমিটার (১৭,০০০ মার্কিন গ্যাল) জল প্রবাহিত হয়। মূল খাল ও শাখা খালের মোট দৈর্ঘ্য ২,৯৯৪ কিলোমিটার (১,৫৫০ মাইল)।

## তথ্যসূত্র

বিষয়শ্রেণী:পশ্চিমবঙ্গের বাঁধ
বিষয়শ্রেণী:১৯৫৫-এ পশ্চিমবঙ্গে প্রতিষ্ঠিত
বিষয়শ্রেণী:দুর্গাপুরের ভবন ও স্থাপনা, পশ্চিমবঙ্গ
বিষয়শ্রেণী:২০শ শতাব্দীতে ভারতের স্থাপত্য
কালিদাস সম্মান

**কালিদাস সম্মান** () ভারতের মধ্যপ্রদেশ রাজ্য সরকার কর্তৃক শিল্পকলা বিষয়ের জন্য প্রদত্ত একটি সম্মানসূচক পুরস্কার। পুরস্কারটির নামকরণ করা হয়েছে প্রাচীন ভারতীয় কবি ও লেখক কালিদাসের নামানুসারে। ১৯৮০ সালে কালিদাস সম্মান প্রথম প্রদান করা হয়। প্রাথমিকভাবে শাস্ত্রীয় সঙ্গীত, শাস্ত্রীয় নৃত্য, নাটক এবং প্লাস্টিক শিল্পকলা বিষয়ে প্রতিবছর এই সম্মানটি প্রদান করা হয়ে থাকে। ১৯৮৬ ও ১৯৮৭ সালে দুবছরই পুরস্কারটি উপরিউক্ত বিষয়গুলিতে প্রদান করা হয়েছিল। পুরস্কারটি পূর্বোল্লিখিত চারটি শ্রেণীতে অসামান্য অবদানের জন্য প্রদান করা হয়।

## পুরস্কার এবাং মনোনয়ন
বর্তমানে পুরস্কার হিসেবে প্রতিটি পুরস্কার প্রাপককে ২,০০,০০০ ভারতীয় টাকার সমান অর্থমূল্য প্রদান করা হয়। বিজয়ী মনোনয়নের জন্য মধ্যপ্রদেশ সরকার কর্তৃক পাঁচ সদস্যযুক্ত একটি সমিতি গঠন করা হয়, যাদের সবাই সঙ্গীত নাটক অকাদেমির কর্মকর্তা এবং বিশিষ্ট শিল্পী অথবা শিল্প সমালোচক।

## প্রাপক
নিচের তালিকায় কালিদাস সম্মান প্রাপকদের তালিকা উপস্থাপন করা হলঃ

## পাদটীকা

## বহিঃসংযোগ
* 
* 
* 
* 

বিষয়শ্রেণী:শিল্পকলা পুরস্কার
বিষয়শ্রেণী:নৃত্যকলা পুরস্কার
বিষয়শ্রেণী:ভারতীয় সঙ্গীত পুরস্কার
বিষয়শ্রেণী:ভারতীয় কলা পুরস্কার
বিষয়শ্রেণী:মধ্যপ্রদেশ সরকার
বিষয়শ্রেণী:ভারতীয় থিয়েটার পুরস্কার
বিষয়শ্রেণী:ভারতীয় নাটক পুরস্কার
বিষয়শ্রেণী:কালিদাস
বিষয়শ্রেণী:ভারতীয় পুরস্কার
বিষয়শ্রেণী:কালিদাস সম্মান প্রাপক
দি রেইন

***দি রেইন*** ১৯৭৬ সালে মুক্তিপ্রাপ্ত প্রণয়ধর্মী চলচ্চিত্র। বাংলা এবং উর্দু দুই ভাষায় নির্মিত ছায়াছবিটি পরিচালনা করেছেন এস এম শফি। ছায়াছবিটির কাহিনী লিখেছেন নাজমুল মাসরিক এবং চিত্রনাট্য ও সংলাপ লিখেছেন পরিচালক এস এম শফি নিজেই। এতে প্রধান চরিত্রে অভিনয় করেছেন অলিভিয়া ও ওয়াসিম। এছাড়া অন্যান্য ভূমিকায় রয়েছে রাজপুত, কাজী মেহফুজুল হক, রোজী সামাদ, সৈয়দ হাসান ইমাম প্রমুখ। চলচ্চিত্রটি ২য় জাতীয় চলচ্চিত্র পুরস্কারে দুইটি বিভাগে পুরস্কার অর্জন করে।

## কাহিনী সংক্ষেপ
খান বাহাদুর নিজাম উদ্দীন অঢেল সম্পত্তির মালিক হওয়া সত্ত্বেও কোন সন্তান না থাকার কারণে অসুখী। তার স্ত্রী প্রতিবারই মৃত সন্তান জন্ম দেয়। একদিন তিনি স্বপ্নে একজন সাধু পুরুষের দৈববাণী শুনতে পান। তিনি তাকে রাজিয়া নামে একজন ধার্মিক মহিলার কথা বলেন যার প্রার্থনায় তার সন্তান জন্মাবে। খান বাহাদুর রাজিয়াকে খুঁজে বের করেন। তার প্রার্থনায় খান বাহাদুরের একটি ছেলে সন্তান জন্ম নেয়। খান বাহাদুর রাজিয়াকে তার বোন হিসেবে গ্রহণ করেন এবং রাজিয়া ও তার স্বামীকে তার সম্পত্তির একটি অংশ দেন। তার সন্তান ফিরোজ বড় হতে থাকে। কিন্তু ভাস্কর্য তৈরিতে তার আগ্রহ দেখে খান বাহাদুর দুশ্চিন্তাগ্রস্ত হন এবং এ থেকে ভুলে থাকার জন্য তিনি তার সম্পত্তি দেখাশুনা করার জন্য তাকে এক পাহাড়ি এলাকায় পাঠান। সেখানে তার দেখা হয় রানীর সাথে যা তাদের দুজনের জীবনেই দুঃখ বয়ে আনে।

## শ্রেষ্ঠাংশে
* অলিভিয়া - রানী
* ওয়াসিম - ফিরোজ/বাবু
* রাজপুত - খান বাহাদুর নিজাম উদ্দীন, ফিরোজের বাবা
* কাজী মেহফুজুল হক - রানীর বাবা
* রোজী সামাদ - রাজিয়া, রানীর মা
* সৈয়দ হাসান ইমাম - হায়দার, খান বাহাদুর নিজাম উদ্দীনের বন্ধু
* আলগা - রিটা
* জহির চৌধুরী
* রবিউল
* মঞ্জুর

## সঙ্গীত
ছায়াছবিটির সঙ্গীত পরিচালনা করেছেন আনোয়ার পারভেজ। বাংলা ভাষার গীত রচনা করেছেন গাজী মাজহারুল আনোয়ার ও উর্দু ভাষার গীত রচনা করেছেন যাকাউর রহমান। গানে কণ্ঠ দিয়েছেন মাহমুদুন্নবী, রুনা লায়লা, ও আবিদা সুলতানা।
### গানের তালিকা

## পুরস্কার
**[[২য় জাতীয় চলচ্চিত্র পুরস্কার (বাংলাদেশ)|২য় জাতীয় চলচ্চিত্র পুরস্কারঃ]]**
* বিজয়ী: শ্রেষ্ঠ পুরুষ কণ্ঠশিল্পী - মাহমুদুন্নবী;
* বিজয়ী: শ্রেষ্ঠ নারী কণ্ঠশিল্পী - রুনা লায়লা।

## তথ্যসূত্র

## বহিঃসংযোগ
* 

বিষয়শ্রেণী:১৯৭৬-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী প্রণয়ধর্মী চলচ্চিত্র
বিষয়শ্রেণী:১৯৭০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
তিলপাড়া ব্যারেজ

**তিলপাড়া ব্যারেজ** ভারতের পশ্চিমবঙ্গ রাজ্যের বীরভূম জেলার ময়ূরাক্ষী নদীর উপর নির্মিত একটি বাঁধ। এই ব্যারেজটি সিউড়ি শহর থেকে ৫.৫ কিলোমিটার দূরে অবস্থিত। ব্যারেজের দৈর্ঘ্য ৩০৯ মিটার। ১৯৪৯ সালে এই ব্যারেজটি নির্মাণ সম্পূর্ণ হয়। সে সময়ে ব্যারেজটি নির্মাণে খরচ হয়েছিল ১.১১ কোটি টাকা। যে মূল নদীখাতের উপর ব্যারেজটি তৈরি তার প্রস্থ ১৮.২৯ মিটার। ব্যারেজের পিছনে জলাশয়ের গভীরতা ৬২.৭৮ মিটার। জলের তলে এই ব্যারেজে মোট ১৫টি স্লুইস গেট আছে। এই স্লুইস গেটগুলি দিয়ে মোট ৮টি বে'তে জল ছাড়া সম্ভব। ব্যারেজের ডান দিকে ১৬.৬ কিমি ও বাম দিকে ২২.৫৩ কিমি প্রধান খাল খনন করে কৃষি জমিতে জল সরবরাহ করা হয়। 

## তথ্যসূত্র

বিষয়শ্রেণী:পশ্চিমবঙ্গের বাঁধ
মাটির মায়া

***মাটির মায়া*** ১৯৭৬ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। ছায়াছবিটি পরিচালনা করেছেন তাহের চৌধুরী। প্রধান চরিত্রে অভিনয় করেছেন ফারুক, অঞ্জনা রহমান, আলমগীর, সুচরিতা প্রমুখ। চলচ্চিত্রটি ২য় জাতীয় চলচ্চিত্র পুরস্কারে একটি বিভাগে পুরস্কার অর্জন করে।

## কাহিনী সংক্ষেপ

## শ্রেষ্ঠাংশে
* ফারুক
* অঞ্জনা রহমান
* আলমগীর
* সুচরিতা
* খান আতাউর রহমান
* খান জয়নুল
* রাজ
* টেলি সামাদ

## সঙ্গীত
ছায়াছবিটির সঙ্গীত পরিচালনা করেছেন আনোয়ার পারভেজ। গীত রচনা করেছেন সৈয়দ শামসুল হক। গানে কণ্ঠ দিয়েছেন সাবিনা ইয়াসমিন।

## পুরস্কার
**[[২য় জাতীয় চলচ্চিত্র পুরস্কার (বাংলাদেশ)|২য় জাতীয় চলচ্চিত্র পুরস্কার]]**
* বিজয়ী: শ্রেষ্ঠ সম্পাদক - বশীর হোসেন

## তথ্যসূত্র

## বহিঃসংযোগ
* 
* 

বিষয়শ্রেণী:১৯৭৬-এর চলচ্চিত্র
বিষয়শ্রেণী:১৯৭০-এর দশকের নাট্য চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:বাংলাদেশী সাদাকালো চলচ্চিত্র
গুন্ডা (চলচ্চিত্র)

***গুন্ডা*** ১৯৭৬ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করেছেন আলমগীর কুমকুম। এটি ঔপন্যাসিক অ্যান্থনি হপ-এর *প্রিজনার অব জেন্দা* উপন্যাস অবলম্বনে নির্মিত। ছায়াছবিটির চিত্রনাট্য লিখেছেন পরিচালক আলমগীর কুমকুম এবং সংলাপ লিখেছেন আশীষ কুমার লোহ। এতে প্রধান চরিত্রে অভিনয় করেছেন কবরী সারোয়ার, রাজ্জাক, খলিল উল্লাহ খান, আলমগীর প্রমুখ। অভিনেতা খলিল উল্লাহ খান এই চলচ্চিত্রটিতে অভিনয়ের মাধ্যমে ২য় জাতীয় চলচ্চিত্র পুরস্কারে শ্রেষ্ঠ পার্শ্বচরিত্রে অভিনেতার পুরস্কার অর্জন করেন।

## কাহিনি সংক্ষেপ
বসতিতে বড় হওয়া সুন্দরী বীনা অন্যের পকেট মেরে ও ছিনতাই করে জীবিকা নির্বাহ করে। একদিন বাহাদুরের পকেট মারতে গিয়ে ধরা খায়। আরেকদিন বিশাল সম্পত্তির অধিকারী এক মহিলার বিশ্বস্ত কর্মচারী খায়রুল আলমের টাকা-পয়সা ছিনতাই করে। খায়রুল আলম বাহাদুরকে দায়িত্ব দেয় বীনাকে খুঁজে দিতে যাতে সে প্রিন্সেস সুলতানার পরিবর্তে তাকে তার মালকিনের কাছে নিয়ে যাতে পারে। বাহাদুর সম্পত্তির অর্ধেক পাওয়ার আশায় রাজি হয়। বাহাদুর মিথ্যে খুনের ঘটনা সাজিয়ে বীনাকে রাজি করায়। খায়রুল আলম ও বাহাদুর বীনাকে চৌধুরী মঞ্জিলে নিয়ে যায়। কিন্তু সেখানে তাদের আসল পরিচয় জানতে পেরে সকলে বিস্মিত হয়।

## শ্রেষ্ঠাংশে
* কবরী সারোয়ার - বীনা/প্রিন্সেস সুলতানা
* রাজ্জাক - বাহাদুর
* খলিল উল্লাহ খান - খায়রুল আলম
* সুমিতা দেবী - সুলতানার দাদী
* আলমগীর - শাহরিয়ার
* নারায়ণ চক্রবর্তী - মি. রহমান
* আশীষ কুমার লোহ - হালিম মাস্তান
* আনিস - কালু
* বাবর
* টেলি সামাদ - জব্বার
* মিরানা জামান - বীনার মা
* সুষমা আলম - সুন্দরী
* চন্দনা - বাহাদুরের প্রেমিকা
* দীন মোহাম্মাদ
* মতি - ফজু মিয়া
* রবিউল - লালু
* পরাণ বাবু
* রঞ্জু আহমেদ
* ফরিদ আলী

## সঙ্গীত
গুন্ডা ছায়াছবিটির সঙ্গীত পরিচালনা করেছেন আলম খান। গীত রচনা করেছেন মুকুল চৌধুরী। গানে কণ্ঠ দিয়েছেন সাবিনা ইয়াসমিন, মোহাম্মদ আলী সিদ্দিকী, ও ফেরদৌস ওয়াহিদ।
### গানের তালিকা

## পুরস্কার
**[[২য় জাতীয় চলচ্চিত্র পুরস্কার (বাংলাদেশ)|২য় জাতীয় চলচ্চিত্র পুরস্কারঃ]]**
* বিজয়ী: শ্রেষ্ঠ পার্শ্বচরিত্রে অভিনেতা - খলিল উল্লাহ খান।

## তথ্যসূত্র

## বহিঃসংযোগ
*

বিষয়শ্রেণী:১৯৭৬-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী সাদাকালো চলচ্চিত্র
বিষয়শ্রেণী:১৯৭০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
চরিত্রহীন (চলচ্চিত্র)

***চরিত্রহীন*** হল বেবী ইসলাম পরিচালিত ১৯৭৫ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। বাঙালি কথাসাহিত্যিক শরৎচন্দ্র চট্টোপাধ্যায় রচিত *[[চরিত্রহীন]]* উপন্যাস অবলম্বনে নির্মিত এই চলচ্চিত্রে শ্রেষ্ঠাংশে অভিনয় করেছেন মীনা খান, শেলী, প্রবীর মিত্র, গোলাম মুস্তাফা, রওশন জামিল, ও আনোয়ার হোসেন। চলচ্চিত্রটি ১ম জাতীয় চলচ্চিত্র পুরস্কার দুইটি বিভাগে পুরস্কার অর্জন করে।

## কাহিনি সংক্ষেপ

## কুশীলব
* মীনা খান
* শেলী
* প্রবীর মিত্র
* গোলাম মুস্তাফা
* রওশন জামিল
* ফখরুল হাসান বৈরাগী
* আনোয়ার হোসেন

## সঙ্গীত
ছায়াছবিটির সঙ্গীত পরিচালনা করেছেন দেবু ভট্টাচার্য ও লোকমান হোসেন ফকির।

## পুরস্কার
* **[[১ম জাতীয় চলচ্চিত্র পুরস্কার (বাংলাদেশ)|১ম জাতীয় চলচ্চিত্র পুরস্কারঃ]]**
# বিজয়ী: শ্রেষ্ঠ সঙ্গীত পরিচালক - দেবু ভট্টাচার্য ও লোকমান হোসেন ফকির (যৌথভাবে)
# বিজয়ী: শ্রেষ্ঠ চিত্রগ্রাহক - বেবী ইসলাম

## তথ্যসূত্র

## বহিঃসংযোগ

* 
* 

বিষয়শ্রেণী:১৯৭৫-এর চলচ্চিত্র
বিষয়শ্রেণী:১৯৭০-এর দশকের নাট্য চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:বাংলাদেশী সাদাকালো চলচ্চিত্র
বিষয়শ্রেণী:বেবী ইসলাম পরিচালিত চলচ্চিত্র
বিষয়শ্রেণী:শরৎচন্দ্র চট্টোপাধ্যায়ের সৃষ্টিকর্ম অবলম্বনে চলচ্চিত্র
বিষয়শ্রেণী:১৯৭০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
লং কিংকুয়ান

**লং কিংকুয়ান** (; জন্ম: ৩ ডিসেম্বর ১৯৯০) হুনান প্রদেশের জিয়াংজি এলাকার লংশানে জন্মগ্রহণকারী বিশিষ্ট চীনা ভারোত্তোলক। ৫৬ কেজি ওজন বিভাগে দুইবারের অলিম্পিক চ্যাম্পিয়ন তিনি।

## খেলোয়াড়ী জীবন
বেইজিংয়ে অনুষ্ঠিত ২০০৮ সালের গ্রীষ্মকালীন অলিম্পিকে ৫৬ কেজি ওজন শ্রেণীতে খেলার জন্য মনোনীত হন ও স্বর্ণপদক জয় করেন। পুরুষদের ৫৬ কেজি বিভাগে স্বর্ণপদক জয়ের পূর্বে দুইবার জুনিয়র বিশ্বরেকর্ড গড়েছিলেন তিনি। পরের বছর একই শ্রেণীতে বিশ্ব ভারোত্তোলন চ্যাম্পিয়নশীপে স্বর্ণ জয় করেন। এ পর্যায়ে তিনি সর্বমোট ২৯২ কেজি উত্তোলন করেন।

কিন্তু, ২০১০ সালে নিজের খেতাব অক্ষুণ্ন রাখতে ব্যর্থ হন। নিজ দেশের উ জিয়াংবিয়াও'র কাছে হেরে যান ও ২০১১ সালের চ্যাম্পিয়নশীপে অংশ নিতে ব্যর্থ হন। এরপর ২০১২ সালের লন্ডন অলিম্পিকে অন্তর্ভূক্তির জন্য জাতীয় পর্যায়ের বাছাইয়ে উ'র কাছে পুনরায় হেরে যান। ২০১৩ সালে অনুষ্ঠিত বিশ্ব চ্যাম্পিয়নশীপে রৌপ্যপদক পান। এ পর্যায়ে ২০১২ সালের অলিম্পিক চ্যাম্পিয়ন ওম ইউন-চোলের পিছনে থাকেন ও ২০১৪ সালে ব্রোঞ্জপদক পান। ২০১৫ সালে বিশ্ব ভারোত্তোলন চ্যাম্পিয়নশীপে অংশ নিতে পারেননি।

## বিশ্বরেকর্ড
রিও দি জেনেরিওতে অনুষ্ঠিত ২০১৬ সালের গ্রীষ্মকালীন অলিম্পিকে ৫৬ কেজি শ্রেণীতে স্বর্ণপদক জয় করেন। তিনি সর্বমোট ৩০৭ কেজি উত্তোলন করে নতুন বিশ্বরেকর্ড গড়েন ও ১৬ বছর পূর্বেকার সিডনি অলিম্পিকে হালিল মাতলু'র গড়া ৩০৫ কেজির বিশ্বরেকর্ড ভঙ্গ করেন।

## তথ্যসূত্র

## আরও দেখুন
* ভারোত্তোলন
* ২০১৬ গ্রীষ্মকালীন অলিম্পিকে বাংলাদেশ
* ২০১৬ গ্রীষ্মকালীন অলিম্পিকে অংশগ্রহণকারী দেশসমূহের কুচকাওয়াজ‎

## বহিঃসংযোগ
* 
* 

বিষয়শ্রেণী:পুরুষ ভারোত্তোলক
বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বিশ্ব ভারোত্তোলন চ্যাম্পিয়নশিপের পদক বিজয়ী
বিষয়শ্রেণী:অলিম্পিক স্বর্ণপদক বিজয়ী চীনা
বিষয়শ্রেণী:চীনের অলিম্পিক ভারোত্তোলক
বিষয়শ্রেণী:জিয়াংজির ব্যক্তিত্ব
বিষয়শ্রেণী:২০০৮ গ্রীষ্মকালীন অলিম্পিকের ভারোত্তোলক
বিষয়শ্রেণী:২০০৮ গ্রীষ্মকালীন অলিম্পিকের পদক বিজয়ী
বিষয়শ্রেণী:ভারোত্তোলনে অলিম্পিক পদক বিজয়ী
বিষয়শ্রেণী:২০১৬ গ্রীষ্মকালীন অলিম্পিকের ভারোত্তোলক
বিষয়শ্রেণী:২০১৬ গ্রীষ্মকালীন অলিম্পিকের পদক বিজয়ী
বিষয়শ্রেণী:হুনানের ক্রীড়াবিদ
বিষয়শ্রেণী:চীনা পুরুষ ভারোত্তোলক
বিষয়শ্রেণী:২১শ শতাব্দীর চীনা ব্যক্তি
বনানী ঘোষ

**বনানী ঘোষ** (মৃত্যু ৭ জুন, ২০২৩)একজন প্রথিতযশা ভারতীয় বাঙালী কণ্ঠশিল্পী। তিনি মূলতঃ রবীন্দ্র সঙ্গীত শিল্পী হিসেবে পরিচিতি পেয়েছেন। এছাড়াও অতুলপ্রসাদ সেন, রজনীকান্তসহ অন্যান্য গানেও তার সবিশেষ দক্ষতা রয়েছে। তাকে ‘রুবি’ নামেও ডাকা হত।

## প্রারম্ভিক জীবন
বর্তমান বাংলাদেশের ময়মনসিংহে জন্মগ্রহণ করেন তিনি। বাবা প্রফুল্ল কৃষ্ণ ঘোষ একাধারে সঙ্গীতজ্ঞ, কবি ও শিশুতোষ সাময়িকীর সম্পাদক ছিলেন। হিন্দুস্তানী শাস্ত্রীয় সঙ্গীতে প্রশিক্ষণ নেন বনানী ঘোষ। প্রখ্যাত রবীন্দ্র সঙ্গীত শিল্পী কণিকা বন্দ্যোপাধ্যায়ের সাথেও শান্তিনিকেতনে কাজ করেছেন তিনি ও তার কণ্ঠস্বরের সাথে ব্যাপক মিল রয়েছে। এ প্রসঙ্গে এক সাক্ষাৎকারে তিনি বলেছেন,

রবীন্দ্রভারতী বিশ্ববিদ্যালয় থেকে প্রাতিষ্ঠানিক ডিগ্রী লাভ করেন তিনি। পণ্ডিচেরীর দিলীপকুমার রায়ের সাথেও প্রশিক্ষণ নিয়েছেন। ১৯৭০-এর দশকে রবীন্দ্রসঙ্গীত জগতে প্রবেশের পর তিনি খুব দ্রুতলয়ে আকাশবাণী এবং দূরদর্শনে স্থান করে নেয়ার ক্ষেত্রে সক্ষমতা দেখান।

## কর্মজীবন
সুইজারল্যান্ড ও মার্কিন যুক্তরাষ্ট্রে নিবাস গড়েন তিনি। তন্মধ্যে, যুক্তরাষ্ট্রে 'অন্তরা' নামের রবীন্দ্রসঙ্গীতের একটি প্রতিষ্ঠান গড়ে তোলেন। এ প্রতিষ্ঠানের মাধ্যমে সহস্রাধিক শিক্ষার্থীদেরকে প্রশিক্ষণ দিয়েছেন। এছাড়াও তিনি রবীন্দ্র মেলা উৎসবেরও আয়োজন করেছেন যাতে আন্তর্জাতিক অঙ্গনে রবিঠাকুরের সৃষ্ট কর্মসমূহকে ছড়িয়ে দেয়া যায়। বেশ কয়েকটি নৃত্য নাটকও মঞ্চস্থ করেছেন। তন্মধ্যে ১৯৬২ সালে শাপমোচন ও ১৯৮৩ সালে রোচেস্টারে ভানুসিংহের পদাবলী উল্লেখযোগ্য।

## মৃত্যু
দীর্ঘদিন রোগভোগের পর ৭ জুন, ২০২৩ তিনি শেষ নিশ্বাস ত্যাগ করেন।

## তথ্যসূত্র

## বহিঃসংযোগ

বিষয়শ্রেণী:বাঙালি সঙ্গীতজ্ঞ
বিষয়শ্রেণী:জন্মের সাল অজানা
বিষয়শ্রেণী:রবীন্দ্রসঙ্গীত শিল্পী
বিষয়শ্রেণী:রবীন্দ্রভারতী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীতে জন্ম
বিষয়শ্রেণী:২০২৩-এ মৃত্যু
বিষয়শ্রেণী:ময়মনসিংহ জেলার ব্যক্তি
বিষয়শ্রেণী:পশ্চিমবঙ্গের সঙ্গীতশিল্পী
ব্যারি ম্যাকার্থি

**ব্যারি জন ম্যাকার্থি** (; জন্ম: ১৩ সেপ্টেম্বর ১৯৯২) হলেন ডাবলিনে জন্মগ্রহণকারী একজন আইরিশ ক্রিকেটার। আয়ারল্যান্ড ক্রিকেট দলের অন্যতম সদস্য তিনি। প্রথম-শ্রেণীর ক্রিকেটে ডারহামের পক্ষে খেলে থাকেন। দলে তিনি মূলতঃ ডানহাতি মিডিয়াম পেস বোলিং করেন। এছাড়াও, ডানহাতে ব্যাটিংয়ে পারদর্শিতা দেখাচ্ছেন **ব্যারি ম্যাকার্থি**। তার বোন লুইজ ম্যাকার্থিও আয়ারল্যান্ড দলের পক্ষে আন্তর্জাতিক ক্রিকেটে অংশ নিচ্ছে।

## খেলোয়াড়ী জীবন
আয়ারল্যান্ড অনূর্ধ্ব-১৯ দলের পক্ষে পাঁচটি খেলায় অংশ নিয়েছেন তিনি। প্রথম-শ্রেণীর ক্রিকেটে ডারহামের সদস্যরূপে ২০১৫ সালে অভিষেক ঘটে তার। একই দলের পক্ষে ২০ মে, ২০১৬ তারিখে প্রথমবারের মতো টুয়েন্টি২০ ক্রিকেট খেলেন। ২০১৬ ন্যাটওয়েস্ট টি২০ ব্ল্যাস্ট প্রতিযোগিতায় দলের প্রতিপক্ষ ওরচেস্টারশায়ার র‌্যাপিডসের বিপক্ষে খেলায় অংশগ্রহণের সুযোগ ঘটে তার। জুন, ২০১৬ সালে সফরকারী শ্রীলঙ্কার বিপক্ষে অনুষ্ঠিত ওডিআই সিরিজে অংশগ্রহণের জন্য তাকে দলের সদস্য মনোনীত করা হয়। অতঃপর ১৬ জুন, ২০১৬ তারিখে আয়ারল্যান্ডের পক্ষে ওডিআই অভিষেক ঘটে তার।

## তথ্যসূত্র

## আরও দেখুন
* টিম মারতাগ
* আয়ারল্যান্ড ক্রিকেট দল
* ২০১৬ শ্রীলঙ্কা ক্রিকেট দলের ইংল্যান্ড ও আয়ারল্যান্ড সফর

## বহিঃসংযোগ
* 
* 

বিষয়শ্রেণী:আইরিশ ক্রিকেটার
বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আয়ারল্যান্ডের একদিনের আন্তর্জাতিক ক্রিকেটার
বিষয়শ্রেণী:আয়ারল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:কাউন্টি ডাবলিন থেকে আগত ক্রিকেটার
বিষয়শ্রেণী:ডারহামের ক্রিকেটার
বিষয়শ্রেণী:আয়ারল্যান্ডের টেস্ট ক্রিকেটার
বিষ্ণুপুর

**বিষ্ণুপুর** বলতে বোঝানো যেতে পারে: 

## প্রশাসনিক বিভাগ
* বিষ্ণুপুর জেলা
* বিষ্ণুপুর মহকুমা, পশ্চিমবঙ্গের বাঁকুড়া জেলার একটি মহকুমা।

## নগর বা গ্রাম
* বিষ্ণুপুর (মণিপুর)
* বিষ্ণুপুর, বাঁকুড়া
* বিষ্ণুপুর, দক্ষিণ ২৪ পরগণা
নেতারহাট

**নেতারহাট** ঝাড়খণ্ডের লাতেহার জেলার(পূর্বে পালামৌ জেলার) একটি শহর। শহরটি ছোট নাগপুর মালভূমির রাণী নামেও পরিচিত একটি শৈল শহর। এই শহরটি নেতারহাট রেসিডেন্টিয়াল স্কুলের জন্য বেশি বিখ্যাত, যা ১৯৫৪ সালে স্থাপন করা হয়।

## ভূগোল

## পরিবহন

## পর্যটন

## শিক্ষাব্যবস্থা

## তথ্যসূত্র

বিষয়শ্রেণী:ঝাড়খণ্ডের শহর
বিষয়শ্রেণী:লাতেহার জেলা
বিষয়শ্রেণী:ঝাড়খণ্ডের সমষ্টি উন্নয়ন ব্লক
যাদুর বাঁশি

***যাদুর বাঁশি*** ১৯৭৭ সালে মুক্তিপ্রাপ্ত বাংলাদেশী বাংলা ভাষার রোমান্টিক চলচ্চিত্র। ছায়াছবিটি পরিচালনা করেছেন আব্দুল লতিফ বাচ্চু। ছায়াছবিটির কাহিনী, চিত্রনাট্য ও সংলাপ লিখেছেন আহমদ জামান চৌধুরী। এতে নাম চরিত্রে অভিনয় করেছেন অপু সারোয়ার। এছাড়া অন্যান্য ভূমিকায় ছিলেন সুচরিতা, রাজ্জাক, বুলবুল আহমেদ, এটিএম শামসুজ্জামান প্রমুখ। চলচ্চিত্রটি ৩য় জাতীয় চলচ্চিত্র পুরস্কারে তিনটি বিভাগে পুরস্কার অর্জন করে।

## কাহিনী সংক্ষেপ
দরিদ্র বিধবা মায়ের সন্তান যাদু বাঁশি বাজিয়ে গ্রামবাসীকে বিমোহিত করে। গ্রামের কিছু লোক এতে ক্ষুব্ধ হয়ে তাকে গ্রাম থেকে বের করে দেয়। নদীর তীরে ডুবতে থাকা জেলে মোহর আলীর স্ত্রীকে বাঁচায় সে। মোহর আলী তার একটা কাজের বন্দোবস্ত করে দেয়। কিন্তু সে তার মালিক তমিজ আলীর মেয়ের পাখির সাথে সম্পর্কে জড়িয়ে যায়। তমিজ আলী জানতে পেরে যাদু ও মোহর আলীকে শাসায়। মোহর আলী ও তার স্ত্রী আমেনার সাহায্যে তারা বিয়ে করে এবং গ্রাম ছেড়ে শহরে পালিয়ে যায়। ইতোমধ্যে যাদু অসুস্থ হয়ে পরলে তাকে হাসপাতালে নিয়ে গেলে তার ক্যান্সার ধরা পরে। অন্যদিকে পাখির চাচার কুবুদ্ধিতে পাখি যাদুকে হাসপাতালে একা রেখে বাড়ি চলে যায় এবং গৃহবন্দী হয়।

## শ্রেষ্ঠাংশে
* অপু সারোয়ার - যাদু
* সুচরিতা - পাখি
* রাজ্জাক - মোহর আলী
* বুলবুল আহমেদ - ডাক্তার ইউসুফ
* অলিভিয়া - আমেনা
* শাবানা - নাজমা
* ইনাম আহমেদ - তমিজ আলী, পাখির বাবা
* সুলতানা জামান - যাদুর মা
* সুমিতা দেবী - পাখির নানী
* এটিএম শামসুজ্জামান - পাখির চাচা
* আরিফুল হক
* টেলি সামাদ - পেয়ার আলী
* দিলদার
* শর্বরী
* সুপ্রিয়া
* পরাণ বাবু - মধু ময়রা
* জিয়া উদ্দিন
* আব্দুল মালেক

## সঙ্গীত
যাদুর বাঁশি ছায়াছবিটির সঙ্গীত পরিচালনা করেছেন আজাদ রহমান। গীত রচনা করেছেন আহমদ জামান চৌধুরী। গানে কণ্ঠ দিয়েছেন সাবিনা ইয়াসমিন, রুনা লায়লা ও খুরশিদ আলম। যাদুর বাঁশি বাজিয়েছেন আবদুর রহমান।

### গানের তালিকা

## পুরস্কার
**[[৩য় জাতীয় চলচ্চিত্র পুরস্কার (বাংলাদেশ)|৩য় জাতীয় চলচ্চিত্র পুরস্কারঃ]]**
* বিজয়ী: শ্রেষ্ঠ সঙ্গীত পরিচালক - আজাদ রহমান
* বিজয়ী: শ্রেষ্ঠ নারী কণ্ঠশিল্পী - রুনা লায়লা
* বিজয়ী: শ্রেষ্ঠ চিত্রনাট্যকার - আহমদ জামান চৌধুরী

## তথ্যসূত্র

## বহিঃসংযোগ
* 

বিষয়শ্রেণী:১৯৭৭-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:১৯৭০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
অনন্ত প্রেম

***অনন্ত প্রেম*** ১৯৭৭ সালে মুক্তিপ্রাপ্ত বাংলাদেশী বাংলা ভাষার প্রণয়ধর্মী চলচ্চিত্র। ছায়াছবিটি প্রযোজনা ও পরিচালনা করেছেন চিত্রনায়ক রাজ্জাক। এটি নায়ক রাজ্জাক পরিচালিত প্রথম চলচ্চিত্র। এতে প্রধান চরিত্রে অভিনয় করেছেন ববিতা, রাজ্জাক, এটিএম শামসুজ্জামান, ব্ল্যাক আনোয়ার, খলিল উল্লাহ খান। এই চলচ্চিত্রের জন্য চিত্রায়িত হয়েছিল বাংলাদেশি চলচ্চিত্রের প্রথম চুম্বন দৃশ্য, কিন্তু তা পরবর্তীকালে বাদ পড়ে। চলচ্চিত্রটি ৩য় জাতীয় চলচ্চিত্র পুরস্কারে একটি বিভাগে পুরস্কার অর্জন করে।

## কাহিনী সংক্ষেপ
রাজ্জাক, এটিএম শামসুজ্জামান, ব্ল্যাক আনোয়ার, খলিল চার বন্ধু বিশ্ববিদ্যালয়ে পড়ে। একই বিশ্ববিদ্যালয়ে পড়ে ববিতা। খলিল পছন্দ করে ববিতাকে কিন্তু সে প্রেমের প্রস্তাব সাড়া দেয় না। বন্ধুদের এ কথা জানালে তারা একটা উপায় খুঁজে বের করে। পরিকল্পনা অনুযায়ী তারা ববিতাকে একটি নির্জন স্থানে আক্রমণ করে ও তাকে বাঁচাতে আসে খলিল। সাজানো মারপিটে বন্ধুদের হারিয়ে ববিতাকে উদ্ধার করে এবং বাড়ি পৌঁছে দেবার নাম করে নির্জন স্থানে তাকে ধর্ষণ করতে উদ্যত হলে ববিতা চিৎকার করে। চিৎকার শুনে বন্ধুরা চলে আসে এবং সত্যিকারের মারপিটে রাজ্জাকের হাতে খলিল খুন হয়। খলিলের লাশ গাড়িতে করে নিয়ে ববিতাকে বাড়ি পৌঁছে দেয় কিন্তু ফেরার পথে তারা তিনজন পুলিশের কাছে ধরা পড়ে। পুলিশ হেফাজত থেকে পালিয়ে যায় রাজ্জাক। অন্যদিকে ববিতাও সৎ মায়ের অত্যাচার সহ্য করতে না পেরে বাড়ি থেকে পালিয়ে যায়। দুজনের ট্রেনে আবার দেখা হয় এবং পালিয়ে যান এক পাহাড়ি এলাকায়। সেখানে একে অপরের প্রেমে পড়ে যান। অপরদিকে জেল থেকে পালানোর পথে এটিএম শামসুজ্জামান ও ব্ল্যাক আনোয়ার পুলিশের গুলিতে মারা গেলে আসল ঘটনার কোন সাক্ষী থাকে না।

## শ্রেষ্ঠাংশে
* ববিতা
* রাজ্জাক
* এটিএম শামসুজ্জামান
* ব্ল্যাক আনোয়ার
* খলিল উল্লাহ খান
* আনোয়ারা

## সঙ্গীত
অনন্ত প্রেম ছায়াছবিটির সঙ্গীত পরিচালনা করেছেন আজাদ রহমান। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন সাবিনা ইয়াসমিন ও খুরশিদ আলম।

### গানের তালিকা

## পুরস্কার
**[[৩য় জাতীয় চলচ্চিত্র পুরস্কার (বাংলাদেশ)|৩য় জাতীয় চলচ্চিত্র পুরস্কারঃ]]**
* বিজয়ী: শ্রেষ্ঠ চিত্রগ্রাহক (সাদাকালো) - রেজা লতিফ।

## তথ্যসূত্র

## বহিঃসংযোগ
* 

বিষয়শ্রেণী:১৯৭৭-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী প্রণয়ধর্মী চলচ্চিত্র
বিষয়শ্রেণী:বাংলাদেশী সাদাকালো চলচ্চিত্র
বিষয়শ্রেণী:১৯৭০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বড়বাটি স্টেডিয়াম

**বড়বাটি স্টেডিয়াম** () হলো ভারতের ওড়িশার একটি ক্রিকেট মাঠ। এটি কটকে অবস্থিত। এই মাঠটিতে ভারত টেস্ট ক্রিকেট খেলে থাকে। ১৯৮৭ সালের ক্রিকেট বিশ্বকাপ এবং ১৯৯৬ সালের ক্রিকেট বিশ্বকাপের কিছু খেলা এখানে অনুষ্ঠিত হয়েছিলো।

## পরিকাঠামো
এমনিতে কটকে ম্যাচ মানে ক্রিকেটারেরা থাকেন ভুবনেশ্বরে। প্র্যাকটিস বা ম্যাচের দিন এখান থেকে যাতায়াত করেন তারা। কারণ কটকে থাকার মতো ভাল হোটেল নেই।

## টি২০ আন্তর্জাতিক
এখানে মোট ২টি আন্তর্জাতিক ম্যাচ হয়েছে। 

২০১৫ সালে দক্ষিণ আফ্রিকার বিরুদ্ধে ভারত ৯২ রানে গুটিয়ে যায়। বিরাট রোহিতদের দায়িত্বজ্ঞানহীন রানআউট এর মাসুল হিসেবে ম্যাচ হারতে হয় ভারতকে।  

## ঘটনা
কটকে দক্ষিণ আফ্রিকার বিরুদ্ধে টি-টোয়েন্টি ম্যাচে হারের মুখে দর্শকরা জলের বোতল ছুড়ে খেলা বন্ধ করে দিয়েছিল। তার জেরে বরাবাটি স্টেডিয়ামে ইডেনের মতোই জলের বোতল নিয়ে ঢোকাও নিষিদ্ধ করে দেওয়া হয় ।

## আরোও দেখুন
* টেস্ট ক্রিকেট মাঠের তালিকা

## তথ্যসূত্র

বিষয়শ্রেণী:ওড়িশার ক্রিকেট মাঠ
বিষয়শ্রেণী:ওড়িশায় ক্রিকেট
বিষয়শ্রেণী:ভারতের ক্রিকেট মাঠ
বিষয়শ্রেণী:ভারতের টেস্ট ক্রিকেট মাঠ
বিষয়শ্রেণী:২০শ শতাব্দীতে ভারতের স্থাপত্য
বিষয়শ্রেণী:১৯৮৭ ক্রিকেট বিশ্বকাপের স্টেডিয়াম
বিষয়শ্রেণী:১৯৯৬ ক্রিকেট বিশ্বকাপের স্টেডিয়াম
আশিস শর্মা

**আশিস শর্মা** হলেন একজন জনপ্রিয় ভারতীয় চলচ্চিত্র এবং টেলিভিশন অভিনেতা। তিনি টেলিভিশন শো *[[রাংগরসিয়া|রাংগরসিয়াতে]]* মেজর রুদ্রপ্রতাপ রণৌত এবং *[[সিয়া কে রাম]]*-এ ভগবান রামের চরিত্রের জন্য বেশি পরিচিত। তার অভিনীত রংগরসিয়া ‘সেন্সিজ ওলমেঝ’ নামে তুর্কি ভাষায় ডাবিং করা হয়।

## কর্মজীবন
আশিস শর্মা ২০১০ সালে প্রথম হিন্দি ছবি *[[লাভ সেক্স অর ধোঁকা]]* দিয়ে চলচ্চিত্রে কর্মজীবন শুরু করেন। একই বছর তিনি ইমাজিন টিভিতে একটি টিভি সিরিজ *[[গুণাহো কা দেবতা (টিভি সিরিজ)|গুণাহো কা দেবতায়]]* প্রধান চরিত্রের কিরদার করেন। তিনি ঐতিহাসিক সিরিজ নাটক *[[চন্দ্রগুপ্ত মৌর্য (টিভি সিরিজ)|চন্দ্রগুপ্ত মৌর্য]]* -এর চরিত্রটি পুনর্ঙ্কিত করেন। তিনি জি টিভির রব সে সোহনা ইশক রণবীর চরিত্র করেন। কালারসে '''''রংগসরিয়া''''' টিভি সিরিজে মেজর রুদ্র প্রতাপ রণৌত, একজন বিএসএফ কর্মকর্তা হিসেবে দর্শক খ্যাতি ও সমালোচনা দুটোই কুড়ান। ২০১৪ সালে তিনি নাচের একটি আপাতবাস্তব টেলিভিশন অনুষ্ঠান *[[Jhalak Dikhhla Jaa (season 7)|ঝালাক দিখ্‌লা জা]]* ৭ম মৌসুমের বিজয়ী হন। সম্প্রতিকালে তিনি ''সিয়া কে রামে'' ভগবান রামের চরিত্রে অভিনয় করছেন।

## ব্যক্তিগত জীবন
২০১৩ সালের ৩০শে জানুয়ারি তিনি টেলিভিশন অভিনেত্রী অর্চনা টাইডেকে বিয়ে করেন।

## টেলিভিশন

## ছবি

## পুরস্কার

## তথ্যসূত্র

## বহিঃসংযোগ

বিষয়শ্রেণী:১৯৮৪-এ জন্ম
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:জীবিত ব্যক্তি
বিষয়শ্রেণী:ঝালাক দিখলা জা প্রতিযোগী
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:জয়পুরের অভিনেতা
বিষয়শ্রেণী:হিন্দি টেলিভিশনের অভিনেতা
জননী (চলচ্চিত্র)

***জননী*** ১৯৭৭ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। ছায়াছবিটি পরিচালনা করেছেন সিরাজুল ইসলাম ভূঁইয়া। এতে প্রধান চরিত্রে অভিনয় করেছেন শাবানা, সৈয়দ হাসান ইমাম, আনোয়ারা, রওশন জামিল। শাবানা এই চলচ্চিত্রে অভিনয়ের মাধ্যমে ৩য় জাতীয় চলচ্চিত্র পুরস্কারে শ্রেষ্ঠ পার্শ্বচরিত্রে অভিনেত্রীর পুরস্কার পেলেও তিনি তা প্রত্যাখ্যান করেন।

## কাহিনী সংক্ষেপ

## শ্রেষ্ঠাংশে
* শাবানা
* সৈয়দ হাসান ইমাম
* আনোয়ারা
* রওশন জামিল

## সঙ্গীত
### গানের তালিকা

## পুরস্কার
**[[৩য় জাতীয় চলচ্চিত্র পুরস্কার (বাংলাদেশ)|৩য় জাতীয় চলচ্চিত্র পুরস্কারঃ]]**
* বিজয়ী: শ্রেষ্ঠ পার্শ্বচরিত্রে অভিনেত্রী - শাবানা
## তথ্যসূত্র

## বহিঃসংযোগ

বিষয়শ্রেণী:১৯৭৭-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী নাট্য চলচ্চিত্র
দর্শনপাড়া ইউনিয়ন

**দর্শনপাড়া ইউনিয়ন** বাংলাদেশের রাজশাহী বিভাগের রাজশাহী জেলার পবা উপজেলার অন্তর্গত একটি ইউনিয়ন।

## অবস্থান ও আয়তন
দর্শনপাড়া ইউনিয়নের পূর্বে হুজুরিপাড়া ইউনিয়ন অবস্থিত। দর্শনপাড়া ইউনিয়নের আয়তন ৪.৩০ বর্গ কিলোমিটার।

## প্রশাসনিক এলাকা
এখানে গ্রামের সংখ্যা ১৪ টি, মৌজার সংখ্যা ১৩ টি এবং হাট/বাজার সংখ্যা ০৩ টি। এই ইউনিয়নের গ্রামগুলোর হচ্ছেঃ বাগশৈল, কুপাকান্দি, বারই পাড়া,তেঁতুলিয়া ডাঙ্গা (দমদমা), দর্শনপাড়া, তিশলাই, চক দর্শনপাড়া, প্রসাদ পাড়া, সুন্দল পুর, ঘোষ পুকুর, বিলনেপাল পাড়া, তালুকধর্ম পুর ও বিলধর্ম পুর।

## ইতিহাস

## জনসংখ্যার উপাত্ত
২০১১ সালের আদম শুমারি অনুযায়ী জনসংখ্যা ১৫,১৫৬ জন (প্রায়)। দর্শনপাড়া  ইউনিয়নের সাক্ষরতার হার হচ্ছে ৩৯%।

## শিক্ষা
দর্শনপাড়া ইউনিয়নে একটি কলেজ, দুইটি উচ্চ বিদ্যালয়,একটি বালিকা উচ্চ বিদ্যালয়,    পাঁচটি  নিম্ন মাধ্যমিক বিদ্যালয় এবং তিনটি দাখিল  মাদ্রাসা রয়েছে।

## অর্থনীতি

## উল্লেখযোগ্য ব্যক্তি
বীর মুক্তিযোদ্ধা মোঃইয়াসিন আলি

## নদীসমূহ
দর্শনপাড়া ইউনিয়নে একটি সুবিশাল খাল রয়েছে। এটি দর্শনপাড়া ইউনিয়নের কুপাকান্দি গ্রাম হতে বিড়স বিল হয়ে সুন্দলপুর পর্যন্ত। এবং জোয়াখালী নদী দর্শনপাড়া ইউনিয়নের বাগশৈল গ্রাম হতে শুরু হয়ে বাগধানী ব্রীজ পযন্ত জোয়াখালী নদী। এই নদীর উপরে প্রায় ৬ টি ব্রিজ আছে।

## চিত্তাকর্ষক স্থান
 
## আরও দেখুন

## তথ্যসূত্র

## বহিঃসংযোগ
* দর্শনপাড়া ইউনিয়ন  - জাতীয় তথ্য বাতায়ন।

বিষয়শ্রেণী:পবা উপজেলার ইউনিয়ন
দামকুড়া ইউনিয়ন

**দামকুড়া ইউনিয়ন** বাংলাদেশের রাজশাহী বিভাগের রাজশাহী জেলার পবা উপজেলার অন্তর্গত একটি ইউনিয়ন।

## অবস্থান ও আয়তন
দামকুড়া ইউনিয়নের পশ্চিমে দেওপাড়া ইউনিয়ন ও পূর্বে হড়গ্রাম ইউনিয়ন অবিস্থত। দামকুড়া ইউনিয়নের আয়তন ১৭.৩৫ বর্গ কিলোমিটার।

## প্রশাসনিক এলাকা
এখানে গ্রামের সংখ্যা ২৩ টি, মৌজার সংখ্যা ১৩ টি, এবং হাট/বাজার সংখ্যা ০২ টি। এই ইউনিয়নের গ্রামগুলো হচ্ছেঃ আলোক ছত্র, আশগ্রাম, বাইশ বলদ, বাথান বাড়ী, ভিমের ডাইং, দেলুয়াবাড়ী, গোসাই পুর,  হরিষার ডাইং, কাদিপুর, ভবানীপুর,  কলার টিকর, দেশলাপাড়া, পুরাতন মধুপুর,  বিন্দারামপুর, মুরারীপুর, ভাবকী মধুপুর, জোতরাবন, মধুপুর, দামকুড়া হাট-(মাহালীপাড়া), মেদোবাড়ী, রাহী, শিতলাই ও গোবিন্দপুর।

## ইতিহাস
দামকুড়া শব্দটির উৎপত্তি মূলত দুইটি পৃথক শব্দ দাম ও কুড়া থেকে। দাম বলতে এখানে কচুরীপানাকে বোঝানো হয়েছে এবং কুড়া বলতে কুঁড়েঘরকে। আজকের দামকুড়া বাজারের দোকানপাটগুলো এককালে কুঁড়েঘর সদৃশ হওয়ায় এবং বাজারের পাশের খালে প্রচুর পরিমাণে দাম বা কচুরীপানা থাকার কারণে উক্ত বাজার তথা এলাকার নাম দামকুড়া রাখা হয়েছে।

## জনসংখ্যার উপাত্ত
২০১১ সালের আদম শুমারি অনুযায়ী জনসংখ্যা ২০,৭৮১ জন (প্রায়)। দামকুড়া ইউনিয়নের সাক্ষরতার হার হচ্ছে ৬৫%।

## শিক্ষা
শিক্ষার প্রতিষ্ঠানের মধ্যে কলেজঃ ০১টি, উচ্চ বিদ্যালয়ঃ ০৩টি, বালিকা উচ্চ বিদ্যালয়ঃ ০১টি, নিম্ন মাধ্যমিক বিদ্যালয়ঃ ০১টি, মাদ্রাসা- ০৩টি, সরকারী প্রাথমিক বিদ্যালয় ০৪টি এবং বে-সরকারী রেজিঃ প্রাঃ বিদ্যালয় আছে ০১টি। 
   
## অর্থনীতি
এখানকার মানুষের প্রধান অর্থনীতি কৃষি। এখানে প্রচুর আম, পেঁপে, কলা, লিচু, ধান, ভূট্টা চাষ হয়। এছাড়া দামকুড়া বাজারকে কেন্দ্র করে এখানে ছোট ছোট ব্যবসার প্রতিষ্ঠান গড়ে উঠেছে। যা এই এলাকার প্রাণকেন্দ্র।

## উল্লেখযোগ্য ব্যক্তি

*আলহাজ্ব মোঃ মোজাহার আলী মোল্লা 
*মো. আকতার হোসেন সরকার।
*আবদুল মান্নান মাস্টার।
*মৌলভী রিয়াসাত আলী।
*আবদুস সালাম চেয়ারম্যান।
*শাহজাহান আলী চেয়ারম্যান।
*ইউনুস আলী সরকার।
*ইউসুফ আলী মন্ডল।
*প্রিন্সিপ্যাল বেলাল হোসেন।

## নদীসমূহ
দামকুড়া ইউনিয়নে একটি সুবিশাল খাল রয়েছে। যেটি জোহাখালি নামে পরিচিত। খালটি পদ্মা নদীর রাজাবাড়ী অংশ থেকে উৎপত্তি হয়েছে। খালটি প্রস্থে ছোট হলেও দৈর্ঘ্যে বিশাল। খালটি দামকুড়া হাট উচ্চ বিদ্যালয় এবং এক‌ই সাথে  দামকুড়া হাটের পাশ দিয়ে  বয়ে গেছে। দামকুড়া হাটে এই খালটির উপরে একটি ব্রিজ রয়েছে।

## চিত্তাকর্ষক স্থান
বরেন্দ্র রিসোর্ট : বরেন্দ্র রিসোর্টের অবস্থান শিতলাই বাজার থেকে ০১ কিলোমিটার উত্তর পূর্বে। মনোরম প্রাকৃতিক পরিবেশের জন্য দেশের বিভিন্ন স্থান থেকে উক্ত রিসোর্টে লোকজন ঘুরতে আসেন।

## আরও দেখুন

## তথ্যসূত্র

## বহিঃসংযোগ
* দামকুড়া  ইউনিয়ন  - জাতীয় তথ্য বাতায়ন।

বিষয়শ্রেণী:পবা উপজেলার ইউনিয়ন
১৮৯৬-এর লোমহর্ষক চলচ্চিত্রের তালিকা

১৮৯৬ সালে মুক্তিপ্রাপ্ত  **ভৌতিক চলচ্চিত্রের তালিকা** :

## তথ্যসূত্র

## বহিঃসংযোগ

* 
* 

বিষয়শ্রেণী:লোমহর্ষক চলচ্চিত্র
বিষয়শ্রেণী:১৮৯৬
স্বাভাবিক ভাষা উপলব্ধি

**স্বাভাবিক ভাষা উপলব্ধি** (, অথবা, সংক্ষেপে**&nbsp;NLU**) কৃত্রিম বুদ্ধিমত্তার অন্তর্ভুক্ত স্বাভাবিক ভাষা প্রক্রিয়াজাতকরণের একটি উপক্ষেত্র, যেখানে কোন পাঠ্যবস্তু (text) পঠন, প্রক্রিয়াজাতকরণ ও তার অর্থ উপলব্ধি করা নিয়ে গবেষণা করা হয়।

এটাকে একটি পূর্ণ কৃত্রিম বুদ্ধিমত্তা (AI-complete/hard) বা কঠিন কৃত্রিম বুদ্ধিমত্তার সমস্যা হিসেবে বিবেচনা করা হয়। স্বাভাবিক ভাষা উৎপাদনে বিপরীত প্রক্রিয়া একত্রীকরণ উৎপাদন (reverse process of assembling output) অবতরণ করার প্রক্রিয়া (process of disassembling) ও পদান্বয় যোগান (parsing input) থেকে অনেক জটিল। এর কারণ হচ্ছে, যোগানে অজানা ও অপ্রত্যাশিত বৈশিষ্ট্য সংঘটন এবং প্রয়োগে উপযুক্ত বাক্যগঠনসংক্রান্ত (syntactic) ও শব্দার্থিক (semantic) পদ্ধতি নির্ধারণ, যা ভাষা উৎপাদনের সময় পূর্বনির্ধারিত গুণক।

সংবাদ সংগ্রহ, পাঠ্যবস্তু শ্রেণীবদ্ধকরণ, কণ্ঠস্বর-সক্রিয়করণ, সংরক্ষণ এবং বড় মাপের বিষয়বস্তু বিশ্লেষণে প্রায়োগিক ব্যবহারের জন্য এর যথেষ্ট বাণিজ্যিক আগ্রহ রয়েছে।

## তথ্যসূত্র

বিষয়শ্রেণী:ভাষা
বিষয়শ্রেণী:ভাষাবিজ্ঞান
বিষয়শ্রেণী:স্বাভাবিক ভাষা প্রক্রিয়াজাতকরণ
ডিজনি এক্সডি

**ডিজনি এক্সডি** হল যুক্তরাষ্ট্রভিত্তিক একটি টেলিভিশন চ্যানেল যেটির মালিক হচ্ছে দ্য ওয়াল্ট ডিজনি কোম্পানির ডিজনি ব্র্যান্ডেড টেলিভিশন এবং ডিজনি মিডিয়া অ্যান্ড এন্টারটেইনমেন্ট ডিস্ট্রিবিউশন সংস্থাসমূহ। এই চ্যানেলটি বেশিরভাগ অনুষ্ঠান ৬ থেকে ১১ বয়স্ক শিশুদেরকে লক্ষ্য করে সম্প্রচার করা হয়।

ডিজনি এক্সডির প্রচারিত অনুষ্ঠানসমূহের মধ্যে রয়েছে তাদের নিজস্ব টেলিভিশন সিরিজ, ভ্রাতৃপ্রতিম ডিজনি চ্যানেলের পূর্ব এবং বর্তমান টেলিভিশন সিরিজ এবং চলচ্চিত্র​, থিয়েট্রিকাল চলচ্চিত্র, এবং অন্যান্য পরিবেশক থেকে অনুষ্ঠান। এটিতে একই সাথে একটি প্রাইম টাইম অনুষ্ঠানিক ব্লক রয়েছে যেখানে ইস্পোর্টস প্রচার করা হয়।

চ্যানেলটি একটি স্পেনীয় ভাষায় অনুকল্প অডিও ফিড প্রদান করে। এটি দুইভাবে করা হয়: স্পেনীয় ভাষার টেলিভিশন নেটওয়ার্কের প্যাকেজের অংশের হিসেবে একটি আলাদা চ্যানেলের মাধ্যমে যেখানে ইংরেজি অডিও সরিয়ে দেওয়া হ​য় অথবা  সরবরাহকারীর উপর নির্ভর করে একটি পৃথক অডিও ট্র্যাক এসএপি বিকল্পের মাধ্যমে।

২০১৬ সালের জানুয়ারি মাসের হিসেব অনুযায়ী, ডিজনি এক্সডি যুক্তরাষ্ট্রের ৭.৭৫ কোটি গৃহে দেখা হয়।

## শুরু করা
২০০৯ সাল থেকে ডিজনি এক্সডি  সম্প্রচার করে যাচ্ছে। এটি পূর্বের চ্যানেল জেটিক্সের উত্তরসুরি।

## আরও দেখুন
* জেটিক্স - টুন ডিজনিতে প্রচারিত আন্তর্জাতিক ব্র্যান্ড
* টুন ডিজনি - ডিজনি এক্সডির পূর্বসূরী চ্যানেল

## তথ্যসূত্র

বিষয়শ্রেণী:ডিজনি এক্সডি
বিষয়শ্রেণী:২০০৯-এ ক্যালিফোর্নিয়ায় প্রতিষ্ঠিত
বিষয়শ্রেণী:ডিজনির টেলিভিশন নেটওয়ার্কসমূহ
বিষয়শ্রেণী:মার্কিন যুক্তরাষ্ট্রের শিশুতোষ টেলিভিশন চ্যানেল
বিষয়শ্রেণী:২০০৯-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:ডিজনি টেলিভিশন নেটওয়ার্ক
বিষয়শ্রেণী:মার্কিন যুক্তরাষ্ট্রের ইংরেজি ভাষার টেলিভিশন স্টেশন
বিষয়শ্রেণী:মার্কিন যুক্তরাষ্ট্রের টেলিভিশন নেটওয়ার্ক
স্বাভাবিক ভাষা উৎপাদন

**স্বাভাবিক ভাষা উৎপাদন** (, অথবা, সংক্ষেপে NLG) হচ্ছে স্বাভাবিক ভাষা প্রক্রিয়াজাতকরণের একটি কাজ যেখানে যন্ত্র উপস্থাপন ব্যবস্থা (জ্ঞানভিত্তিক অথবা যৌক্তিকরুপ) থেকে স্বাভাবিক ভাষা উৎপাদন করা হয়। মানসিক উপস্থাপনার (mental representations) জন্য যখন এরকম আনুষ্ঠানিক উপস্থাপনা (formal representations) আদর্শ হিসেবে ব্যাখ্যা করা হয়, মনোভাষাবিদরা তখন ভাষা উৎপাদন শব্দটিকে অগ্রাধিকার দেন।

যেহেতু স্বাভাবিক ভাষা উৎপাদন কম্পিউটার ভিত্তিক উপস্থাপনাকে স্বাভাবিক ভাষায় রূপান্তর করে উপস্থাপন করে, তাই একে একজন অনুবাদকও বলা যেতে পারে। তবে স্বাভাবিক ভাষার সহজাত স্পষ্টতার জন্য চূড়ান্ত ভাষা উৎপাদন পদ্ধতি সংকলনকারী (compiler) থেকে ভিন্ন। যদিও স্বাভাবিক ভাষা উৎপাদন অনেক আগে থেকেই বিদ্যমান ছিল, কিন্তু বর্তমানে এ প্রযুক্তির বাণিজ্যিক ব্যবহার অধিকহারে পরিলক্ষিত হচ্ছে।

এটা স্বাভাবিক ভাষা উপলব্ধির বিপরীত হিসেবে দেখা যেতে পারে: যেখানে স্বাভাবিক ভাষা উপলব্ধি পদ্ধতিকে মেশিন উপস্থাপিত (machine representation) ভাষা উৎপাদনে যোগান (input) বাক্যের দ্ব্যর্থতা নিরসন করতে হয়, সেথানে স্বাভাবিক ভাষা উৎপাদন পদ্ধতিকে কীভাবে একটি ধারণাকে শব্দের মাধ্যমে প্রকাশ করা যায় তার সিদ্ধান্ত নিতে হয়।

সহজ উদাহরণ হচ্ছে সেসব পদ্ধতি যেগুলো গঠন অক্ষর উৎপন্ন করে। এগুলো সাধারনত কোন ব্যাকরণের নিয়ম অন্তর্ভুক্ত করেনা, কিন্তু কোন ভোক্তার জন্য বার্তা উৎপন্ন করতে পারে, যেমন, ভোক্তার ক্রেডিট কার্ডের খরচের সীমা পার হয়ে গিয়েছে জানিয়ে দেওয়া। আরো জটিল স্বাভাবিক ভাষা উৎপাদন পদ্ধতি যোগাযোগের লক্ষ্য পূরণের জন্য পরিবর্তনশীলভাবে লিখন তৈরি করতে পারে। স্বাভাবিক ভাষা প্রক্রিয়াজাতকরণের অন্যান্য ক্ষেত্রে, হয় ভাষার স্পষ্ট নকশা (যেমন, ব্যাকরন) ও অন্যান্য কার্যক্ষেত্রের ব্যবহারের মাধ্যমে, অথবা, মানব-লিখিত লিখন বিশ্লেষণ করে আহরিত পরিসংখ্যানগত নকশা ব্যবহার করার মাধ্যম হিসেবে ব্যবহার করা যায়।

## তথ্যসূত্র

বিষয়শ্রেণী:ভাষা
বিষয়শ্রেণী:ভাষাবিজ্ঞান
আধুনিক পেন্টাথলন

[থাম্ব|[Pictogram|পিক্টোগ্রাম]]

**আধুনিক পেন্টাথলন** অলিম্পিক ক্রীড়ার অন্যতম ক্রীড়াবিষয়। অসি চালনা, ২০০ মিটার মুক্ত সাঁতার, শো জাম্পিং, চূড়ান্ত পর্যায়ের সম্মিলিত পিস্তল শ্যুটিং ও ৩২০০ মিটার ক্রস-কান্ট্রি দৌড় - এ পাঁচটি সম্পূর্ণ পৃথক বিষয় নিয়ে আধুনিক প্যান্টাথলন ক্রীড়া গঠিত। ১৯১২ সাল থেকে এর ভূমিকা নিয়ে বিতর্ক থাকা স্বত্ত্বেও অদ্যাবধি অলিম্পিক গেমসের অন্যতম বিষয় হিসেবে পরিগণিত হয়ে আসছে। এছাড়াও, ১৯৪৯ সাল থেকে সাংবার্ষিকভিত্তিতে বিশ্ব চ্যাম্পিয়নশীপ প্রতিযোগিতার আয়োজন করা হচ্ছে।

প্রকৃতপক্ষে, এ ক্রীড়া বিষয়টি চার থেকে পাঁচদিনের মধ্যে সম্পন্ন হয়ে থাকে। তাস্বত্ত্বেও, ১৯৯৬ সালে দর্শকবান্ধবের লক্ষ্যে একদিনের মধ্যে সম্পন্নের চেষ্টা চালানো হয়। অলিম্পিকের ইতিহাসে দীর্ঘ সময় অবস্থানের পরও আধুনিক অলিম্পিক গেমসে এর অন্তর্ভুক্তি নিয়ে বেশ কয়েকবার পরীক্ষার কাতারে ফালানো হয়। ১১ ফেব্রুয়ারি, ২০১৩ তারিখে লুজানেতে অনুষ্ঠিত আইওসির সাধারণ সভায় আধুনিক পেন্টাথলনকে অন্য ২৫টি গুরুত্বপূর্ণ ক্রীড়ার অংশ হিসেবে ২০২০ সালের অলিম্পিক পর্যন্ত অলিম্পিক পরিকল্পনার আওতায় বহাল রাখার সিদ্ধান্ত গৃহীত হয়। ইউনিয়ন ইন্তারন্যাশিওনাল দ্য পেন্টাথলন মডার্ন (ইউআইপিএম) এ ক্রীড়ার প্রধান পরিচালনা পরিষদ। বিশ্বের সবক'টি মহাদেশের ৯০-এর অধিক দেশের সংস্থাগুলোকে আন্তর্জাতিক ক্রীড়ায় নিয়ন্ত্রণ করছে।

## ইতিহাস
[থাম্ব|[2004 Summer Olympics|২০০৪ সালের গ্রীষ্মকালীন অলিম্পিকে পুরুষদের বিভাগে সমাপণীতে]]
আধুনিক পেন্টাথলনের উৎপত্তি ইতিহাস অজানা রয়েছে। অন্যদিকে, আধুনিক অলিম্পিক গেমসের প্রতিষ্ঠাতা ব্যারন পিয়ের দ্য কুবেরত্যাঁ এ ক্রীড়ার উদ্ভাবকরূপে নিজেকে দাবী করেছেন। অন্যদিকে, ১৯১২ অলিম্পিকের সাংগঠনিক কমিটির সভাপতি ভিক্টর বাল্ক যুক্তি সহকারে দেখিয়েছেন যে, সুয়েডীয় সামরিক বাহিনীতে দীর্ঘদিনের প্রচলিত বহু-ক্রীড়া প্রতিযোগিতায় সম্পৃক্ত বিষয়গুলোকে চলনসই মানদণ্ডের আকারে আধুনিক পেন্টাথলনে রূপান্তর করতে সক্ষম হয়েছেন। গ্রিক শব্দ 'পেন্টাথলন' থেকে এ নামকরণ হয়েছে। এর শাব্দিক অর্থ দাঁড়ায় 'পাঁচ বিষয়ের প্রতিযোগিতা'। কিন্তু প্রাচীন অলিম্পিকে ব্যবহৃত প্রকৃত পেন্টাথলনের সাথে আধুনিক পেন্টাথলনের বেশ পার্থক্য রয়েছে। ঐ সময়ে স্ট্যাডিওন ফুট রেস, কুস্তি, দীর্ঘলম্ফ, বর্শা ও চাকতি নিক্ষেপ বিষয় ছিল।

## অলিম্পিকে অন্তর্ভুক্তি
১৯১২ সালের অলিম্পিকে প্রথমবারের মতো একক ক্রীড়া হিসেবে অন্তর্ভুক্তি ঘটে। সুয়েডীয় ক্রীড়াবিদ গস্তা লিলিহুক শিরোপা জয় করেন। ১৯৫২ সালে দলগত ক্রীড়া এতে যুক্ত হয়। কিন্তু ১৯৯২ সালে এটি বাদ পড়ে। আধুনিক পেন্টাথলন ফেডারেশনের সভাপতি ও জার্মান অধ্যাপক উইলহেম হেঞ্জের ব্যাপক প্রচেষ্টার পর ১৯৭৭ সালে স্যান এন্টোনিওতে অনুষ্ঠিত বিশ্ব চ্যাম্পিয়নশীপে প্রথমবারের মতো পরীক্ষামূলকভাবে ও ১৯৮১ সালে আনুষ্ঠানিকভাবে আত্মপ্রকাশ ঘটে। ২০০০ সালে মহিলাদের বিষয়ও যুক্ত করা হয়। প্রত্যেক বছরই বিশ্ব চ্যাম্পিয়নশীপ অনুষ্ঠিত হয়। এ প্রতিযোগিতায় পুরুষ ও মহিলাদের ব্যক্তিগত ও দলগতসহ রিলে বিষয় রয়েছে। ২০১০ সাল থেকে মিশ্র রিলে বিষয়েরও সংযুক্তি ঘটেছে।

## তথ্যসূত্র

## আরও দেখুন
* ইয়ানি মার্কুয়েজ
* ২০১৬ গ্রীষ্মকালীন অলিম্পিকে বাংলাদেশ
* ২০১৬ গ্রীষ্মকালীন অলিম্পিকে অংশগ্রহণকারী দেশসমূহের কুচকাওয়াজ

## বহিঃসংযোগ

* UIPMtv.org - Live Streaming of World Cup Events 


বিষয়শ্রেণী:বহু-ক্রীড়া
বিষয়শ্রেণী:গ্রীষ্মকালীন অলিম্পিকে ক্রীড়া
বিষয়শ্রেণী:একক ক্রীড়া
বিষয়শ্রেণী:অসিক্রীড়া
বিষয়শ্রেণী:ক্রস কান্ট্রি দৌড়
বিষয়শ্রেণী:শুটিং ক্রীড়া
বিষয়শ্রেণী:শো জাম্পিং
বিষয়শ্রেণী:সাঁতার
বিষয়শ্রেণী:সামরিক ক্রীড়া
বিষয়শ্রেণী:পেন্টাথলন
বিষয়শ্রেণী:গ্রীষ্মকালীন অলিম্পিক ক্রীড়া
যোগীর ভবন

**যোগীর ভবন** বগুড়ার কাহালু উপজেলায় অবস্থিত একটি মন্দির। এটি প্রায় ৮৮৪ খ্রিষ্টাব্দে নির্মিত হয়েছিলো বলে ধারণা করা হয়।

## অবস্থান
কাহালু উপজেলা সদর থেকে প্রায় ১৫ কি.মি. উত্তরে পাইকড় ইউনিয়নে এটি অবস্থিত। এর অবস্থান মহাস্থানগড় এর ১২ কিলোমিটার দক্ষিণ-পশ্চিমে।

## নামকরণ
জনশ্রুতি আছে এখানে বিশ্বের বিভিন্ন দেশের যোগী ও সাধু-সন্নাসীদের যাতায়াত ছিল বলে এ স্থানটির নামকরণ ‘‘যোগীর ভবন’’।

## বর্ণনা
জায়গাটি প্রায় আশি একর ভূমি জুড়ে বিস্তৃত। এর সমগ্র ভবনসমূহের এলাকা প্রাচীর বেষ্টিত এবং একটি বিভাজক দেওয়াল দ্বারা দুভাগে বিভক্ত। এখানে একটি আশ্রম, ০৪ টি মন্দির, কানচ কূপ, একটি ইঁদারা, ধর্মটঙ্গী এবং অগ্নিকুন্ড ঘর রয়েছে। চারটি মন্দিরের নাম হচ্ছে সর্বমঙ্গলা, দুর্গা, কালভৈরবী এবং গোরক্ষনাথ।  এর মাঝে সর্বমঙ্গলা মন্দিরটি নকশাকৃত ইট ও পোড়ামাটির ফলক দ্বারা ব্যাপকভাবে অলঙ্কৃত। যোগীর ভবনের আশ্রম ও মন্দির নির্মাণের তেমন কোন নির্দিস্ট তথ্য পাওয়া যায় না। তবে এখানকার বিভিন্ন দেয়ালের গায়ে লেখা থেকে অনুমান করা যায় যে এটি ৮৮৪ সালের দিকে নির্মিত হয়েছিল।  জনশ্রুতি আছে জানা যায় বাংলার কিংবদন্তি নায়িকা বেহুলার মৃত স্বামী লক্ষ্ণীন্দর এখানকার কানচ কূপের পানির মাধ্যমে জীবন ফিরে পেয়েছিল।

## আরও দেখুন
* বাংলাদেশের প্রত্নতাত্ত্বিক স্থানের তালিকা
## তথ্যসূত্র

বিষয়শ্রেণী:বগুড়া জেলার প্রত্নতাত্ত্বিক স্থাপনা
বিষয়শ্রেণী:মন্দির
বিষয়শ্রেণী:কাহালু উপজেলা
বিষয়শ্রেণী:বগুড়া জেলার দর্শনীয় স্থান
চিংলেনসানা সিং

**চিংলেনসানা সিং** (জন্ম: ২ ডিসেম্বর ১৯৯১) হলেন একজন ভারতীয় হকি খেলোয়াড়, যাকে হাফব্যাক হিসাবে খেলতে দেখা যায়। ভারতীয় দলে তার আত্মপ্রকাশ ঘটে ২০১২ সালে এবং তিনি হকি ইন্ডিয়া লীগে মুম্বাই দাবাং দলের খেলোয়াড় হিসাবে খেলে থাকেন।

## কর্মজীবন

### আন্তর্জাতিক
২০১১ সালে চীনের ওরদস শহরে অনুষ্ঠিত চ্যাম্পিয়নস ট্রফিতে চিংলেনসানা সিং অতিরিক্ত খেলোয়াড় হিসাবে নির্বাচিত হন। দুই খেলোয়াড় না খেলতে পারায় তার স্থান হয় মূল একাদশে, কিন্তু দুর্ভাগ্যবশত পাসপোর্ট প্রস্তুত না থাকার জন্য এই সুযোগের সৎব্যবহার করা তার পক্ষে সম্ভব হয়ে ওঠে নি। অবশেষে, তার অভিষেক ঘটে ২০১১ সালে দক্ষিণ আফ্রিকায় প্রথম চ্যাম্পিয়ন্স চ্যালেঞ্জ প্রতিযোগিতায়। ২০১৪ সালে গ্লাসগো কমনওয়েলথ গেমসে দ্বিতীয় স্থানাধিকারি এবং ২০১৪ সালে বিশ্বকাপ হকিতে নবম স্থানাধিকারি ভারতীয় দলে তিনি অংশগ্রহণ করেছিলেন। সিং একই বছর ইনছনে অনুষ্ঠিত এশিয়ান গেমসে স্বর্ণ পদক জয়ী ভারতীয় হকি দলের প্রতিনিধিত্ব করেন।।

### হকি ইন্ডিয়া লীগ
হকি ইন্ডিয়া লীগের উদ্বোধনী মরশুমে মুম্বাই ম্যাজিশিয়ান দলের জন্য $ 22,000 দিয়ে সিংকে নিলামে ক্রয় করা হয়েছিল। সেপ্টেম্বর ২০১৪ সালে লীগ থেকে নিজেদের নাম প্রত্যাহারের কথা ঘোষণার আগে প্রথম এবং দ্বিতীয় উভয় পর্বে মুম্বাই ম্যাজিশিয়ান পঞ্চম স্থান অধিকার করে। এই দুই মরশুমে সিং একটি করে গোল করেন। ২০১৫ মরশুমে মুম্বাই ম্যাজিশিয়ান দলের নাম প্রত্যাহারের পরে সিং নতুন দল মুম্বাই দাবাং-এর হয়ে হকি ইন্ডিয়া লীগে অংশগ্রহণ করেন।

## তথ্যসূত্র

## বহিঃসংযোগ
* চিংলেনসানা সিং।

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মণিপুরের ফিল্ড হকি খেলোয়াড়
বিষয়শ্রেণী:ফিল্ড হকিতে এশিয়ান গেমস পদক বিজয়ী
বিষয়শ্রেণী:২০১৪ এশিয়ান গেমসে ফিল্ড হকি খেলোয়াড়
বিষয়শ্রেণী:২০১৪ কমনওয়েলথ গেমসে ফিল্ড হকি খেলোয়াড়
বিষয়শ্রেণী:পুরুষ ফিল্ড হকি খেলোয়াড়
বিষয়শ্রেণী:এশিয়ান গেমসে স্বর্ণপদক বিজয়ী ভারতীয়
বিষয়শ্রেণী:ভারতের কমনওয়েলথ গেমস রৌপ্য পদক বিজয়ী
বিষয়শ্রেণী:ভারতীয় পুরুষ ক্রীড়াব্যক্তিত্ব
বিষয়শ্রেণী:ভারতের অলিম্পিক ফিল্ড হকি খেলোয়াড়
বিষয়শ্রেণী:২০১৬ গ্রীষ্মকালীন অলিম্পিকের ফিল্ড হকি খেলোয়াড়
বিষয়শ্রেণী:ভারতীয় পুরুষ ফিল্ড হকি খেলোয়াড়
বিষয়শ্রেণী:পুরুষ ফিল্ড হকি মধ্যমাঠের খেলোয়াড়
বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয়
বিষয়শ্রেণী:২০১৪ এশিয়ান গেমসের পদক বিজয়ী
বিষয়শ্রেণী:২০১৮ এশিয়ান গেমসের পদক বিজয়ী
বিষয়শ্রেণী:কমনওয়েলথ গেমসে রৌপ্যপদক বিজয়ী ভারতীয়
বিষয়শ্রেণী:অর্জুন পুরস্কার প্রাপক
বিষয়শ্রেণী:২০১৪ কমনওয়েলথ গেমসে পদকপ্রাপ্ত
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
শব্দার্থের দ্ব্যর্থকতা নিরসন

**শব্দার্থের দ্ব্যর্থকতা নিরসন** বলতে কোনও বাক্যে বা কোনও ভাষিক প্রতিবেশে কোনও শব্দের কোন্‌ অর্থটি বোঝানো হয়েছে, সেটি নির্ণয় করার প্রক্রিয়াকে বোঝায়। মানব মস্তিষ্কে ভাষার প্রক্রিয়াজাতকরণ ও সংজ্ঞানের ক্ষেত্রে এই প্রক্রিয়াটি অবচেতনভাবে ও স্বয়ংক্রিয়ভাবে ঘটে থাকে, তবে মানুষের কথ্য যেকোনও স্বাভাবিক ভাষাতেই বহু-অর্থকতা ব্যাপকভাবে বিদ্যমান, তাই যখন বহু-অর্থকতা তথা দ্ব্যর্থকতার কারণে ভাষিক যোগাযোগে অস্পষ্টতার সৃষ্টি হয়, তখন এই প্রক্রিয়াটির ব্যাপারে মানুষ সচেতন ও মনোযোগী হয়ে ওঠে। শব্দার্থের দ্ব্যর্থকতা নিরসন পরিগণনামূলক ভাষাবিজ্ঞানের একটি উন্মুক্ত সমস্যা যা পরিগণক-সংশ্লিষ্ট লিখন যেমন অধিবাচন, অনুসন্ধান ইঞ্জিনের ফলাফলের প্রাসঙ্গিকতার উন্নতিসাধন, পূর্বগনির্দেশ মীমাংসা (Anaphora resolution), অর্থসঙ্গতি (Coherence) ও উপপত্তি (Inference), ইত্যাদির উপর প্রভাব ফেলে।

যেহেতু স্বাভাবিক ভাষাতে মানুষের মস্তিষ্কের জৈবিক স্নায়বিক জালতন্ত্রের প্রদত্ত সামর্থ্যের দ্বারা আকৃতিপ্রাপ্ত স্নায়বিক বাস্তবতার প্রতিফলন ঘটে,  তাই পরিগণক যন্ত্র তথা কম্পিউটার দিয়ে কীভাবে স্বাভাবিক ভাষা প্রক্রিয়াজাতকরণ ও যান্ত্রিক শিখন সম্পাদন করানো যায়, সে ব্যাপারটি পরিগণক বিজ্ঞান তথা কম্পিউটার বিজ্ঞানের একটি দীর্ঘমেয়াদী সমস্যা। এ সংক্রান্ত বহুসংখ্যক কৌশলের উপরে গবেষণা সম্পাদন করা হয়েছে। এর মধ্যে আছে অভিধান-ভিত্তিক পদ্ধতি যেগুলিতে আভিধানিক সম্পদসমূহে সংকেতায়িত জ্ঞান ব্যবহার করা হয়। আরও আছে পর্যবেক্ষণাধীন যান্ত্রিক শিখন পদ্ধতিসমূহ, যেগুলিতে একটি শ্রেণীবদ্ধকারককে একটি মানুষ দ্বারা শব্দার্থ সংক্রান্ত টীকাটিপ্পনিবিশিষ্ট ভাষাদেহ বা কর্পাসের প্রতিটি স্বতন্ত্র শব্দের উপরে প্রশিক্ষণ দেওয়া হয়। তৃতীয় পদ্ধতিটি হল সম্পূর্ণরূপে পর্যবেক্ষণবিহীন পদ্ধতিসমূহ, যেগুলিতে একসাথে উৎপন্ন শব্দের গুচ্ছগুলি উদ্ঘাটন করে এবং এভাবে শব্দার্থ বের করে। এই তিন পদ্ধতির মধ্যে পর্যবেক্ষণাধীন শিখন পদ্ধতিগুলি অদ্যাবধি সবচেয়ে সফল কলনবিধি বা অ্যালগোরিদম।

বর্তমান কলনবিধি বা অ্যালগোরিদমগুলির সঠিকতা কতটুকু, তা নির্ণয় করা কঠিন। ইংরেজি ভাষার ক্ষেত্রে শব্দার্থের মোটা-দানা স্তরে (Coarse-grained level) অর্থাৎ সমলেখ (homograph) স্তরে সঠিকতা নিয়মিত ৯০%-এর বেশি হয় (২০০৯ সালের তথ্য অনুযায়ী)। এমনকি কিছু নির্দিষ্ট সমলেখের উপরে প্রযুক্ত কিছু পদ্ধতির সঠিকতা ৯৬%-এরও বেশি হতে পারে। অন্যদিকে শব্দার্থের তথাকথিত "মিহি দানা স্তরে" অর্থাৎ সূক্ষ্ম অর্থবিভেদের ক্ষেত্রে সর্বোচ্চ সঠিকতা ৫৯% থেকে ৬৯% (সেম-ইভ্যাল২০০৭ ও সেন্স-ইভ্যাল-২)

## তথ্যসূত্র

বিষয়শ্রেণী:বাগর্থবিজ্ঞান
বিষয়শ্রেণী:আভিধানিক বাগর্থবিজ্ঞান
বিষয়শ্রেণী:শব্দার্থের দ্ব্যর্থকতা নিরসন
বিষয়শ্রেণী:দার্শনিক যুক্তিবিজ্ঞান
বিষয়শ্রেণী:স্বাভাবিক ভাষা প্রক্রিয়াজাতকরণ
বিষয়শ্রেণী:পরিগণনামূলক ভাষাবিজ্ঞান
বিষয়শ্রেণী:দ্ব্যর্থকতা
মেরু শৃঙ্গ

ভারতবর্ষের উত্তরাখণ্ড অঞ্চলের অন্তর্গত গাড়োয়াল হিমালয়ে **মেরু শৃঙ্গ** অবস্থিত।  এটি থ্যালায় সাগর এবং শিবলিঙ্গ পর্বতশ্রেণীর মাঝে পরিলক্ষিত হয়। ৬৭৭২ মিটার উচ্চ ভৃগুপন্থ শৃঙ্গ থেকেও দক্ষিণ-পশ্চিমে এর দূরত্ব মাত্র ৩.২২ কিলোমিটার। এই শৃঙ্গে আরোহণ করা অত্যন্ত কষ্টকর।

*মেরু শৃঙ্গ* পর্বতের উচ্চতা প্রায় ৬৬৬০ মিটার ( ২১৮৫০ ফিট)। দক্ষিণের মূল শৃঙ্গটির পাশাপাশি এই পর্বতের আরও তিনটি শৃঙ্গ আছে : দক্ষিণের মূল শৃঙ্গটির উচ্চতা (); অন্য শৃঙ্গগুলির মধ্যে মধ্যেরটি *হাঙরের পাখনা* হিসেবে পরিচিত। এর উচ্চতা (); ২০০১ খ্রিষ্টাব্দে রুশ পর্বতারোহী ভ্যালেরি পাভলোভিচ বেবানভ প্রথম এই শৃঙ্গে আরোহণ করেন। এছাড়া উত্তরের শৃঙ্গটির উচ্চতা  (); ১৯৮০ সালে উত্তর ঢাল ধরে এই শৃঙ্গে প্রথম আরোহণ করা সম্ভব হয়। আর পশ্চিমের শৃঙ্গটির উচ্চতা  (); ১৯৮১ সালে পশ্চিম ঢাল ধরে এই শৃঙ্গে প্রথম আরোহণ করা হয়। ১৯৮০-৮১ সালে একটি জাপানি অভিযানে এই দু'টি অপেক্ষাকৃত উচ্চতর শৃঙ্গেই আরোহণ করা সম্ভবপর হয়। কিন্তু মধ্যের অপেক্ষাকৃত নিচু *হাঙরের পাখনা* শৃঙ্গটিতে আরোহণ অত্যন্ত কষ্টসাধ্য হওয়ায় এটি জয় করার জন্য আরও দু'দশক অপেক্ষা করতে হয়। ২০০১ সালে বেবানভ একক অভিযানে এই পর্বতশৃঙ্গে আরোহণ করলেও শৃঙ্গের *হাঙরের পাখনার* আকারের অংশটিকে এড়িয়ে গিয়ে তার ডানদিকের একটি পথ ব্যবহার করে তিনি শৃঙ্গে উঠেছিলেন। পরবর্তীকালে ২০০৬ সালে প্রথমে একটি জাপানি ও পরে একটি চেক অভিযাত্রী দল পৃথকভাবে এই শৃঙ্গে আরোহণ করে। তবে এক্ষেত্রেও হাঙরের পাখনা অংশটিকে পুরোপুরি অতিক্রম করা সম্ভব হয়নি। শেষপর্যন্ত ২০১১ সালে পর্বতারোহীদের কাছে অত্যন্ত কঠিন বলে চিহ্নিত এই পথ ধরে শৃঙ্গে আরোহণ সম্ভব হয়।

[thumb|300px|বাঁদিকে সামনে [শিবলিঙ্গ পর্বত, ডানদিকে পিছনে **মেরু শৃঙ্গ**]]
## তথ্যসূত্র

বিষয়শ্রেণী:উত্তরাখণ্ডের পর্বত
বিষয়শ্রেণী:হিমালয় পর্বতমালা

## আরও দেখুন
*মেরুন বেলস
দ্য সোর্ড অব টিপু সুলতান

***দ্য সোর্ড অব টিপু সুলতান*** () হল একটি ভারতীয় ঐতিহাসিক নাটক যা ১৯৯০ সালে ডিডি ন্যাশনালে প্রথম সম্প্রচারিত হয়। ভগবান গিদওয়ানির একই নামের উপর ভিত্তি করে নির্মিত এই নাটকটিতে মহীশুরের শাসক টিপু সুলতানের জীবন ও সময়কে চিত্রায়িত করা হয়েছে।

ধারাবাহিকটি বহু বাধা বিপত্তির সম্মুখীন হয় যার অন্যতম হল ১৯৯০ সালে নাটকটির সেটে সংঘটিত একটি দুর্ঘটনাজনিত বিরাট অগ্নিকাণ্ড; মহীশুরের নির্মিত প্রিমিয়ার স্টুডিও নামক নাটকের সেটের ওই অগ্নিকাণ্ড স্টুডিওর বড় অংশ জ্বালিয়ে দেয় এবং ৬২ জন ব্যক্তির প্রাণনাশ করে।

ধারাবাহিকটি এর অভিনয় ও জাঁকজমকের জন্য ব্যাপকভাবে প্রশংসিত হয়েছিল। এছাড়াও এর জনপ্রিয়তার অন্যতম কারণ ছিল এর কাহিনী, যা উপন্যাসের নামে লিখিত হলেও তার অধিকাংশই ছিল লেখকের করা ঐতিহাসিক গবেষণানির্ভর, যিনি পেশাজীবনে একজন উচ্চপদস্থ সরকারি কর্মকর্তা ছিলেন।

## নির্মাণ
নাটকটি *নিউমেরো ইউনো ইন্টারন্যাশনাল* নামক কোম্পানি কর্তৃক নির্মিত হয় যার মালিক ছিলেন নির্মাতা ও পরিচালক সঞ্জয় খান। সঞ্জয় খানের ভাই আকবর খান, ১৮ মাসে প্রথম ২০ পর্ব পরিচালনা করেন। সঙ্গীত পরিচালনা করেন কিংবদন্তি সঙ্গীতজ্ঞ নওশাদ এবং চিত্রধারন করেন বশীর আলী। পরবর্তী পর্বগুলো সঞ্জয় খান নিজে পরিচালনা করেন, এবং এছাড়াও তিনি নিজেই তিপু সুলতানের মুখ্য ভূমিকায় অভিনয় করেন। মত ৫২ টি পর্ব ধারণ করা হয়, যার কিছু অংশ ধারণ করা হয়েছিল মহীশুরের প্রিমিয়ার স্টুডিওতে।

নাটকটি মনট্রিল-ভিত্তিক লেখক ভগবান এস গিদওয়ানির লেখা একই নামের উপন্যাসের উপর ভিত্তি করে নির্মাণ করা হয়। উপন্যাসটি একটি অন্যতম বেস্ট-সেলার বই ছিল, যার প্রায় ২০০,০০০ কপি বিক্রি হয়, এর বহু ভাষায় অনুবাদ প্রকাশিত হয় এবং ৪৪টি সংস্করণের পুনর্মুদ্রণ প্রকাশিত হয়। লেখক হওয়ার পাশাপাশি, গিদওয়ানি ৬০ পর্বের একটি স্ক্রিপ্টও লিখেছিলেন। শেষের  অল্প কিছু পর্ব অগ্নি দুর্ঘটনার কয়েক বছর পর ধারণ করা হয়। উক্ত নাটকের জন্য নির্বাচিত অন্যান্য অভিনয়শিল্পীরা হলেন সীমা কেলকার, অনন্ত মহাদেভান, মুকেশ রিশি, শাহবাজ খান, পাপ্পু পলিয়েস্টার ও দীপিকা ছিখালিয়া।

## সম্প্রচার
১৯৯০ সালে প্রথম দূরদর্শনে হিন্দি ভাষায় ধারাবাহিকটি সম্প্রচারিত হয়, ২০০১ সালে স্টার প্লাসেও সিরিজটি সম্প্রচার করা হয়। ১৯৯০ -এর শুরুর দিকে এর পর্বগুলো বাংলায় অনুবাদ করে বিটিভিতে এবং  ২০০৬ সালে তামিল ভাষায় ডিডি পোড়িঘাই চ্যানেলে সম্প্রচার করা হয়। বিটিভির সম্প্রচারে, বেশ কিছু সংলাপের অংশ কর্তন করা হয়। উপমহাদেশের বাইরে, নাটকটি ১৯৯০ এর সূচনালগ্নে যুক্তরাজ্যের চ্যানেল ৪-এ সম্প্রচারিত হয়। অন্যান্য যে সকল দেশে ধারাবাহিকটি সম্প্রচারিত হয় সেগুলো হল ইরান, ইন্দোনেশিয়া ও মরিশাস। পরবর্তীতে এর ১২টি ডিভিডির একটি অরিজিনাল প্যাকও মুক্তি পায়।

thumb|right|'''দ্য সোর্ড অব টিপু সুলতান'''-এর একটি দৃশ্যে টিপু সুলতান চরিত্রে সঞ্জয় খান (ডানে)
বর্তমানে নাটকটি মালায়াম ভাষায় মিডিয়া ওয়ান টিভিতে এবং বাংলা ভাষায় মাছরাঙ্গা টিভিতে সম্প্রচারিত হচ্ছে।

## পুরস্কার
এই নাটকে নিজ অবদানের জন্য, সঞ্জয় খান দ্য জেম অব ইন্ডিয়া পুরস্কার লাভ করেন।

## টীকা

## বহিঃসংযোগ
* 

দ
বিষয়শ্রেণী:ভারতীয় দীর্ঘ টেলিভিশন ধারাবাহিক
বিষয়শ্রেণী:ডিডি ন্যাশনালের মৌলিক অনুষ্ঠান
বিষয়শ্রেণী:কল্পকাহিনীতে ১৯৮৯
বিষয়শ্রেণী:ভারতীয় ঐতিহাসিক টেলিভিশন ধারাবাহিক
বিষয়শ্রেণী:ভারতীয় উপন্যাস অবলম্বনে টেলিভিশন অনুষ্ঠান
বিষয়শ্রেণী:ইসলাম সম্পর্কিত টেলিভিশন ধারাবাহিক
বিষয়শ্রেণী:১৯৯০-এ অভিষিক্ত ভারতীয় টেলিভিশন ধারাবাহিক
বিষয়শ্রেণী:১৯৯১-এ সমাপ্ত ভারতীয় টেলিভিশন ধারাবাহিক